Diari Oficial de la Generalitat Valenciana


Sumari del DOGV 8543, del 08-05-2019 (2019/4502)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   8543

Data del DOGV
:   08-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4502


Organisme emissor
:   Caixa Rural Altea, COOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2019/4502]  
El Consell Rector de Caixa Rural Altea, Cooperativa de Crèdit Valenciana, de conformitat amb el que s'estableix en els articles 32 i següents dels estatuts, convoca els socis d'aquesta a l'Assemblea General ordinària que se celebrarà el dia 7 de juny pròxim, a les 19.00 hores en primera convocatòria, i a les 19.30 hores del mateix dia en segona convocatòria, en el Centre Social Altea, carrer Marina Baixa, número 2, 03099 Altea.  
De conformitat amb el que s'estableix en l'article 33 dels estatuts, seran habilitades les següents subseus que permetran l'assistència per mitjans telemàtics simultàniament al desenvolupament de l'Assemblea General:  
  
Oficina de l'Alfàs del Pi, carrer Madrid, núm. 2, 03805 L'Alfàs del Pi.  
Oficina de Benissa, avinguda País Valencià, núm. 61, 03132 Benissa.  
Oficina de la Vila Joiosa, carrer Pizarro, núm. 7, 03781 la Vila Joiosa.  
Oficina de la Nucia, carrer Església, núm. 7, 03889 la Nucia.  
  
Ordre del dia:  
Primer. Distribució de les places del viatge cultural de formació cooperativa.  
Segon. Examen i aprovació, si escau, dels comptes anuals i informe de gestió corresponents a l'exercici 2018, i de la proposta de distribució dels resultats de l'exercici 2018.  
Tercer. Examen i aprovació, si escau, de la liquidació del pressupost del Fons de Formació i Promoció Cooperativa corresponent a l'exercici 2018 i proposta de distribució del pressupost d'aquest fons per a l'exercici en curs.  
Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2020 fins a la celebració de la pròxima Assemblea General ordinària.  
Quart. Aprovació de la retribució de les aportacions socials corresponent a l'exercici de 2019; ratificació dels pagaments a compte realitzats en 2018.  
Delegació en el Consell Rector, fins a la celebració de l'Assemblea General ordinària de l'any 2020, per a la fixació del tipus d'interés de les aportacions al capital social, temps i forma de pagament.  
Cinqué. Proposta de renovació dels auditors de comptes anuals per a l'exercici de 2019. Nomenament d'auditors dels comptes anuals, per als exercicis 2020, 2021 i 2022.  
Sisé. Proposta de modificació del contracte regulador del Grup Cooperatiu Cajamar.  
Seté. Examen i aprovació, si escau, de la proposta de modificació dels estatuts socials, sobre la base de la corresponent proposta del Consell Rector i el seu preceptiu informe justificatiu que, a causa de la modificació del contracte regulador del Grup Cooperatiu Cajamar, afecta els articles 31, 60, 61 i 62 dels estatuts socials.  
Huité. Autorització expressa al Consell Rector perquè, per si mateix, puga completar, adequar, esmenar la modificació estatutària aprovada, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents en ordre a aconseguir la seua autorització, qualificació i inscripció definitiva, autorització al Consell Rector extensiva perquè, per si mateix, puga completar, adequar o esmenar els altres acords adoptats en la present Assemblea, en la mesura necessària per a poder complir les indicacions o esmenar les objeccions que pogueren formular a aquest text, de forma verbal o escrita, els registres o organismes competents.  
Nové. Qüestions urgents o complementàries que resulten necessàries. Acords que siguen procedents, si és el cas. Suggeriments i preguntes en relació amb els assumptes de la convocatòria.  
Desé. Designació de dos socis de l'entitat perquè amb el president aproven i signen l'acta de l'Assemblea, de conformitat amb el que es disposa en l'article 38 dels estatuts.  
  
En el domicili social poden examinar-se de 09.00 a 14.00 hores i de dilluns a divendres, excepte festius, els comptes anuals, l'informe de gestió, l'informe d'auditoria, el nou text dels articles 31, 60, 61 i 62 la modificació dels quals proposa el Consell Rector i l'informe justificatiu de la reforma estatutària, i restants propostes a sotmetre a l'Assemblea. Poden rebre gratis a domicili aquests documents prèvia petició per escrit, així com l'ampliació de tota la informació que consideren necessària en relació als punts de l'ordre del dia.  
  
Altea, 30 d'abril de 2019.- El president del Consell Rector: José Miguel Cortés Asencio.